Diari Oficial de la Generalitat Valenciana


Sumari del DOGV 9898, del 22-07-2024 (2024/6932)

RESOLUCIÓ de 5 de juliol de 2024, de la Conselleria d'Agricultura, Ramaderia i Pesca, per la qual es convoquen les ajudes i es publiquen la línia pressupostària i l'import global màxim, per a l'exercici 2024, de les agrupacions per a tractaments integrats en agricultura (ATRIA), sobre la base de l'Orde de 7 de desembre de 2005, de la Conselleria d'Agricultura, Pesca i Alimentació, per la qual s'establixen les bases que regulen la concessió de les ajudes per a les agrupacions per a tractaments integrats en agricultura (ATRIA).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6932

CVE
:   JVNW-U-4006-4002

Data del document
:   05-07-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * tractament fitosanitari
    * ajuda pública
    * ajuda a l'agricultura
    * agrupació de productors agraris
    * producte fitosanitari
    * fruticultura
    * malaltia vegetal

L’Orde de 7 de desembre de 2005, de la Conselleria d’Agricultura, Pesca i Alimentació, per la qual s’establixen les bases que regulen la concessió de les ajudes per a les agrupacions per a tractaments integrats en agricultura (ATRIA) (DOGV 5155, 15.12.2005) té per objecte aplicar, en l’àmbit de la Comunitat Autònoma Valenciana, les ajudes previstes en l’Orde de 17 de novembre de 1989, per la qual s’establix un programa de promoció de la lluita integrada contra les plagues dels diversos cultius a través de les agrupacions per a tractaments en agricultura (ATRIA).

*Apartat primer. Objectiu de la convocatòria*

Es convoquen per a l’exercici 2024 les subvencions destinades a les agrupacions per a tractaments integrats en agricultura (ATRIA) de la Comunitat Valenciana les bases reguladores de les quals s’establixen en l’Orde de 7 de desembre de 2005, de la Conselleria d’Agricultura, Pesca i Alimentació, per la qual s’establixen les bases que regulen la concessió de les ajudes per a les agrupacions per a tractaments integrats en agricultura (ATRIA) (DOGV núm. 5155 de 15.12.2005).

*Apartat segon. Línia pressupostària i import*

L’import global màxim fixat per a la resolució d’expedients de la convocatòria de l’exercici 2024, de les ajudes regulades en l’Orde de 7 de desembre de 2005, de la Conselleria d’Agricultura, Pesca i Alimentació, per la qual s’establixen les bases que regulen la concessió de les ajudes per a les agrupacions per a tractaments integrats en agricultura (ATRIA) (DOGV 5155, 15.12.2005), és de 300.000,00 euros i es concediran amb càrrec a l’aplicació pressupostària del centre gestor R14376222NL97361, subprograma 714D00, capítol 4, línia S0239, que preveu la Llei 8/2023, de 27 de desembre, de pressupostos de la Generalitat per a l’exercici 2024 (DOGV 9756, 30.12.2023).

*Apartat tercer. Increment pressupostari*

Els imports esmentats abans es podran incrementar sense necessitat d’una nova convocatòria, en els casos i amb les condicions que establix l’art. 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019), així com l’article 58, apartat 2, del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, fins a un màxim de 408.184,53 euros.

*Apartat quart. Requisits i obligacions dels beneficiaris*

Seran beneficiàries d’estes subvencions les agrupacions per a tractaments integrats en agricultura ATRIA que reunisquen les condicions especificades en l’article 6 de l’Orde de 17 de novembre de 1989 esmentada.

En este sentit, la superfície mínima que constituïsca l’agrupació, segons el cultiu principal i el nombre mínim de membres, serà de:

– Cítrics, 50 ha; fruiters de regadiu, 50 ha (5 ha. de secà equivaldran a 1 de regadiu); raïm de vinificació, 200 ha; raïm de taula, 50 ha; hortalisses ornamentals a l’aire lliure, 20 ha; hortalisses i ornamentals d’hivernacle, 5 ha; arròs, 100 ha, i olivar, 200 ha.

– El nombre mínim de membres per a constituir una agrupació serà de deu membres.

Els beneficiaris estan obligats a realitzar les accions contingudes en l’article 14 de la Llei 38/2003, de 17 de novembre, General de subvencions.

En virtut del que establix el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, este règim d’ajudes s’acull al que s’establix en el Reglament (UE) número 1408/2013, de la Comissió, de 18 de desembre de 2013, relatiu a l’aplicació dels articles 107 i 108 del Tractat de funcionament de la Unió Europea a les ajudes *de minimis*  en el sector agrícola (publicat en el DOUE L352, de 24.12.2013). Els beneficiaris últims de les ajudes són els agricultors que reben l’ajuda en espècie de les agrupacions per a tractaments integrats en agricultura (ATRIA).

L’esmentat reglament d’ajudes *de minimis*, en el sector agrari, s’aplicarà a les ajudes concedides a les empreses del sector de la producció primària de productes agrícoles, amb les excepcions especificades en el punt 1, article 1, del Reglament (UE) núm. 1408/2013, de la Comissió, de 18 de desembre de 2013, relatiu a l’aplicació dels articles 107 i 108 del Tractat de funcionament de la Unió Europea a les ajudes *de minimis*  en el sector agrícola (publicat en el DOUE L352, de 24.12.2013). La subvenció a les agrupacions per a tractaments integrats en agricultura (ATRIA) tindrà la condició d’ajuda «transparent», tal com s’establix en el reglament esmentat.

Prèviament a la concessió d’estes ajudes s’obtindrà dels beneficiaris últims d’estes ajudes una declaració responsable per escrit sobre les altres ajudes *de minimis*  rebudes durant els dos exercicis fiscals anteriors i durant l’exercici fiscal en curs, amb la finalitat de comprovar la no superació del llindar de 20.000 euros establit en l’article 3, apartat 2, del Reglament (UE) número 1408/2013, de la Comissió, de 18 de desembre de 2013, relatiu a l’aplicació dels articles 107 i 108 del Tractat de funcionament de la UE a les ajudes *de minimis*  en el sector de la producció de productes agrícoles (publicat en el DOUE L352, de 24.12.2013). La declaració responsable s’ajustarà al que s’establix en el punt 1, de l’article 6, del Reglament (UE) número 1408/2013, de la Comissió, de 18 de desembre de 2013, relatiu a l’aplicació dels articles 107 i 108 del Tractat de funcionament de la UE a les ajudes *de minimis*  en el sector de la producció de productes agrícoles (publicat en el DOUE L352, de 24.12.2013).

S’haurà de comprovar prèviament que la concessió d’estes ajudes *de minimis*  no excedirà el màxim nacional indicat en l’annex del Reglament (UE) número 1408/2013, de la Comissió, de 18 de desembre de 2013, relatiu a l’aplicació dels articles 107 i 108 del Tractat de funcionament de la UE a les ajudes *de minimis*  en el sector de la producció de productes agrícoles (publicat en el DOUE L352 de 24.12.2013), durant un període de tres exercicis fiscals.

Així mateix, la concessió de les ajudes *de minimis*  no s’acumularà a cap ajuda estatal en relació amb els mateixos gastos subvencionables o amb ajuda estatal per a la mateixa mesura de finançament de risc, si esta acumulació excedix la intensitat d’ajuda o l’import d’ajudes superior corresponent fixat en les circumstàncies concretes de cada cas per un reglament de la Comissió. Les ajudes *de minimis*  que no es concedisquen per a costos subvencionables específics ni puguen atribuir-se a costos subvencionables específics es podran acumular amb altres ajudes estatals concedides en virtut d’un reglament d’exempció per categories d’una decisió que adopte la Comissió, segons el que s’establix en l’apartat 3, article 5, del Reglament (UE) número 1408/2013, de la Comissió, de 18 de desembre de 2013, relatiu a l’aplicació dels articles 107 i 108 del Tractat de funcionament de la UE a les ajudes *de minimis*  en el sector de la producció de productes agrícoles (publicat en el DOUE L352, de 24.12.2013).

*Apartat quint. Actuacions subvencionables*

Els gastos subvencionables seran els establits en l’article 7é apartats a) i c) de l’Orde de 17 de novembre de 1989 esmentada. La quantia anual màxima de subvenció dels costos laborals corresponent al personal tècnic contractat per l’ATRIA, per a dirigir la lluita comuna contra les plagues en els cultius agrupats, en funció de les característiques del cultiu i la duració del seu cicle, és l’establida en l’article 3 de l’Orde de 7 de desembre de 2005, de la Conselleria d’Agricultura, Pesca i Alimentació, per la qual s’establixen les bases que regulen la concessió de les ajudes per a les agrupacions per a tractaments integrats en agricultura (ATRIA) (DOGV núm. 5155 de 15.12.2005).

Esta subvenció es podrà concedir amb el límit de cinc anys consecutius. En el cas que la contractació del tècnic/a es realitze a temps parcial o per períodes inferiors als indicats en l’anterior quadro es disminuirà proporcionalment l’import de l’ajuda. La quantia màxima d’ajuda per adquisició de productes fitosanitaris que poden aportar una innovació i millora en l’aplicació de les tècniques de la lluita integrada és de 751,27 euros.

*Apartat sext. Termini de presentació de sol·licituds*

El termini per a presentar les sol·licituds finalitzarà el 31 de desembre de l’any anterior a l’anualitat a subvencionar.

Els sol·licitants, ja que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l’article 14 de la Llei 39/2015, d’1 d’octubre, del procediment administratiu comú, hauran de presentar les sol·licituds telemàticament a través de la seu electrònica de la Generalitat, en l’adreça electrònica: [https://sede.gva.es/va/inicio/procedimientos?id\_proc=618,](https://sede.gva.es/va/inicio/procedimientos?id_proc=618, ) utilitzant els corresponents models normalitzats que hi ha disponibles.

Les sol·licituds s’han de signar amb el certificat digital de la persona jurídica que presenta la sol·licitud o, si és el cas, amb el certificat digital del seu representant. Així mateix, la resta de documents que s’hi adjunten, quan siga procedent, han d’estar signats electrònicament per les persones que siguen competents per a fer-ho.

Amb la presentació de la sol·licitud, la persona sol·licitant manifesta davall la seua responsabilitat que totes les dades que s’hi arrepleguen, i també en la documentació que s’hi adjunta, són verídiques, que es troba en possessió de la documentació que així ho acredita i queda a la disposició de la Generalitat per a la presentació, la comprovació, el control i la inspecció posterior que s’estimen oportuns.

Les esmenes o les aportacions documentals posteriors a la presentació de la sol·licitud s’hauran de fer a través de l’adreça electrònica següent: <https://sede.gva.es/va/inicio/procedimientos?id_proc=618.>

Per a accedir de manera telemàtica al procediment, la persona sol·licitant ha de disposar de firma electrònica avançada, bé amb el certificat qualificat de representant d’entitat (persona jurídica) o bé amb el certificat reconegut per a ciutadans (persona física), els dos emesos per l’Autoritat de Certificació de la Comunitat Valenciana (ACCV). Així mateix, es pot utilitzar qualsevol altre sistema de firma electrònica admés per la seu electrònica de la Generalitat (<https://sede.gva.es/va/sistemes-d-identificacio-i-signatura-acceptats).>

En cas que es vulga tramitar un procediment en representació d’altres persones físiques o jurídiques, es podrà atorgar esta representació a través del Registre de representants de l’Agència de Tecnologia i Certificació Electrònica ([https://www.accv.es/vl/servicios/).](https://www.accv.es/vl/servicios/). ) Per a accedir al Registre de representants, les persones representades han de disposar de firma electrònica.

En el supòsit que alguna de les persones sol·licitants presente la sol·licitud presencialment, es requerirà que l’esmene per mitjà de la presentació electrònica en els termes que preveu l’article 68.4 de la Llei 39/2015, d’1 d’octubre, esmentada. A estos efectes, es considerarà com a data de presentació de la sol·licitud aquella en la qual s’haja fet l’esmena.

Quan les persones interessades necessiten donar d’alta o modificar un compte bancari per a percebre les ajudes convocades, esta actuació es podrà dur a terme de manera telemàtica a través de la seu electrònica de la Generalitat (sede.gva.es/va/proc22648), si bé estan obligats a fer-ho els subjectes que preveu l’article 6 de l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.

*Apartat sèptim. Documentació*

La sol·licitud inclourà la documentació següent:

7.1. Les ATRIA que sol·liciten per primera vegada la subvenció

a) Acta de constitució de l’ATRIA amb la composició de la junta rectora (persones que exercisquen la presidència, tresoreria i secretaria) amb nomenament d’una persona representant o apoderada única de l’agrupació, amb poder bastant per a complir les obligacions que com a beneficiari corresponen a l’agrupació (apt. 3, article 11, de la Llei 38/2003, de 17 de novembre, general de subvencions). Esta persona representant podrà ser qualsevol dels membres de la junta rectora.

b) Els estatuts de l’ATRIA on constaran els requisits de l’article 6 de l’orde esmentada.

c) El compromís de presentar el contracte laboral amb un tècnic/a que dirigirà la lluita contra els agents nocius dels vegetals en els cultius agrupats en l’ATRIA. S’indicarà la categoria laboral, les hores de treball mensuals i el període de contractació anual. Titulació del tècnic que ha de complir els requisits establits en la Llei de sanitat vegetal 43/2002, de 20 de novembre, article 2n, apartat u.

d) En el cas que l’ATRIA es constituïsca en l’àmbit d’una entitat cooperativa, SAT, etcètera, serà esta la que formalitzarà el contracte laboral indicat en l’apartat anterior, i presentarà un certificat de l’entitat mateixa acceptant la constitució en el seu si de l’ATRIA i el compromís de complir les obligacions que figuren en l’Orde, del MAPA, de 17 de novembre de 1989.

e) Relació nominal de les persones sòcies que s’integraran en l’ATRIA, junt amb les superfícies per cultius de cada una d’elles, que seran ateses pel personal tècnic corresponent, amb identificació de l’espècie cultivada i la identificació de la parcel·la.

f) Memòria sobre les actuacions a realitzar i el seu cost.

g) Declaració responsable de no haver incorregut en les prohibicions per a obtindre la condició de beneficiari assenyalades en els apartats 2 i 3 de l’article 13 de la Llei 38/2003, de 17 de novembre.

h) Documentació que acredite les circumstàncies que es vulga que es tinguen en compte en la valoració de les sol·licituds.

7.2. Les ATRIA que ja hagen sigut auxiliades l’any anterior:

a) Compromís de mantindre contracte laboral amb personal tècnic que dirigirà la lluita contra agents nocius.

b) Relació d’altes i baixes, respecte al que es va declarar l’any anterior, de les persones sòcies i les parcel·les que integren l’ATRIA, les superfícies de cultiu que aporta cada una d’elles, amb identificació de la superfície cultivada i el número de parcel·la.

c) Memòria sobre les actuacions a realitzar i els seus costos.

d) Declaració responsable de no haver incorregut en les prohibicions per a obtindre la condició de beneficiari assenyalades en els apartats 2 i 3 de l’article 13 de la Llei 38/2003, de 17 de novembre.  e) Documentació que acredite les circumstàncies que es vulga que es tinguen en compte en la valoració de les sol·licituds.

L’acreditació de la documentació indicada s’ha d’efectuar sense perjuí del que establix l’article 28.2 de la Llei 39/2015, d’1 d’octubre, del procediment administratiu comú de les administracions públiques.

Quan l’administració actuant consulte o recapte dades o documents en l’àmbit dels fins de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:

a) L’òrgan gestor del procediment ha d’estar autoritzat per la persona interessada per a poder consultar les dades d’estar al corrent dels pagaments amb l’Agència Tributària, estatal i autonòmica, i les dades d’identitat fiscal davant de l’Agència Estatal de l’Administració Tributària. En cas contrari, la persona interessada ha d’aportar els documents acreditatius corresponents.

b) L’òrgan gestor del procediment té potestat per a consultar les dades d’estar al corrent amb la Tresoreria de la Seguretat Social. No obstant això, si la persona interessada s’hi vol oposar, és imprescindible que indique la informació concreta de la consulta a la qual s’oposa i els motius que ho justifiquen. Si s’hi oposa, queda obligada a aportar els documents acreditatius corresponents.

c) L’òrgan gestor podrà verificar l’exactitud de les dades declarades per la persona interessada, d’acord amb el que establix la disposició addicional octava de la Llei orgànica 3/2018, de 5 de desembre; l’article 4 de la Llei 40/2015, d’1 d’octubre, de règim jurídic del sector públic, i l’article 13 de la Llei 38/2003, de 17 de novembre, general de subvencions.

*Apartat octau. Criteris per a la concessió de les ajudes, tramitació i resolució de les ajudes*

La instrucció dels expedients de subvenció correspondrà al Director General de Producció Agrícola i Ramadera, que examinarà el compliment per part dels sol·licitants de les condicions exigides per esta orde en relació amb l’esmentada orde, del MAPA, de 17 de novembre de 1989, per la qual s’establix un programa de promoció de la lluita integrada contra les plagues dels diferents cultius a través de les agrupacions per a tractaments integrats en agricultura (ATRIA), que remetrà a l’òrgan col·legiat les sol·licituds.

En cas que el crèdit siga insuficient, les sol·licituds seran avaluades i ordenades segons els criteris següents:

– Les ATRIA que han sigut subvencionades l’any anterior.

– Altres ATRIA de nova creació.

Dins de cada un d’estos grups tindran prioritat les que contracten personal tècnic que reunisca les característiques que figuren en l’article 8 de l’Orde, del MAPA, de 17 de novembre de 1989. Finalment, una vegada aplicats els criteris anteriors, s’atendran per orde del número de registre d’entrada.

L’òrgan col·legiat, compost pel subdirector general d’Agricultura i Ramaderia, el cap del Servici de Sanitat Vegetal i els caps de secció de Protecció dels Vegetals d’Alacant i Castelló, i una vegada avaluades les sol·licituds, formularà la proposta de resolució a la persona titular de la Conselleria d’Agricultura, Ramaderia i Pesca.

*Apartat nové. Resolució i notificació*

El termini màxim de resolució i notificació de les resolucions serà de sis mesos des de la fi del termini de presentació de les sol·licituds.

Transcorregut este termini sense que s’haja dictat cap resolució expressa, les peticions es consideraran desestimades.

La resolució, amb l’especificació dels ajuntaments beneficiaris i les dotacions econòmiques que els corresponguen, així com, si és el cas, de les sol·licituds desestimades, es notificarà a les entitats sol·licitants mitjançant la publicació en la seu electrònica de la Generalitat, [https://sede.gva.es.](https://sede.gva.es. ) Esta publicació produirà els efectes de la notificació, de conformitat amb el que preveu l’article 45.1.b de la Llei 39/2015, d’1 d’octubre, del procediment administratiu comú de les administracions públiques.

*Apartat dècim. Termini màxim de justificació i documentació a aportar*

El pagament de la subvenció anual corresponent s’efectuarà a l’ATRIA amb la prèvia justificació del gasto efectuat, per a la qual cosa estarà obligada a acreditar la realització de l’activitat objecte de subvenció abans del dia 30 de novembre d’este any, mitjançant l’aportació de la documentació que s’indica:

– Memòria, redactada pel tècnic/a, on figure la problemàtica esdevinguda referent a les plagues i malalties del cultiu i a les actuacions realitzades per a previndre-les i combatre-les, incloent-hi un estudi econòmic dels costos de les actuacions en els cultius.

– Compte justificatiu (art. 30, Llei de subvencions), que incloga declaració de les activitats realitzades que han sigut finançades amb la subvenció i amb altres fons i el seu cost, amb el desglossament de cada un dels gastos incorreguts, juntament amb els justificants del gasto (factures, contracte laboral del tècnic, TC-1 i TC-2 i nòmines) i el seu pagament.

*Apartat onzé. Protecció de dades de caràcter personal*

1. El procediment administratiu derivat d’esta norma comporta el tractament de dades de caràcter personal en el marc del que disposa el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.

2. D’acord amb el que preveuen els articles 13 i 14 del Reglament (UE) 2016/679 i l’article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar el següent:

a) Nom del tractament: ajudes en matèria agrícola, agroalimentària i de desenvolupament rural de la conselleria competent en matèria d’agricultura.

b) Identitat del responsable del tractament: persona titular de la subsecretaria de la conselleria amb competències en matèria d’agricultura.

c) Finalitat del tractament: gestionar ajudes en matèria agrària, agroalimentària i desenvolupament rural.

d) Exercici de drets: les persones interessades tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d’internet: <https://sede.gva.es/va/inicio/procedimientos?id_proc=19500.>

e) Reclamacions: sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar a la Delegació de Protecció de Dades de manera presencial o telemàtica, d’acord amb el que es preveu en l’adreça d’internet: sede.gva.es/va/proc22094; sense perjuí de la possibilitat de reclamar davant de l’Agència Espanyola de Protecció de Dades.

f) Podeu obtindre informació més detallada en l’enllaç següent:

<https://gvaoberta.gva.es/va/registre-activitats-de-tractament>

3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, té l’obligació d’informar-les dels aspectes següents:

– La comunicació d’estes dades a l’Administració per al tractament en l’àmbit de les seues competències i d’acord amb els fins del procediment.

– La possibilitat que l’Administració faça consultes relacionades amb les seues dades per a comprovar-ne, entre altres coses, la veracitat. Si esta consulta requerix una autorització per llei per part de les persones les dades de les quals cal consultar, la persona sol·licitant o el seu representant legal ha d’haver recaptat esta autorització, que ha d’estar disponible a requeriment de l’Administració en qualsevol moment.

– La possibilitat i la manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les seues dades personals.

*Apartat dotzé. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, els subjectes beneficiaris de la subvenció han de complir les obligacions de transparència següents:

1. Les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben, durant el període d’un any natural, ajudes o subvencions de les entitats públiques de la Comunitat Valenciana que arreplega l’article 3 de la Llei 1/2022 en una quantia superior a 50.000 euros.

c) Les ajudes o les subvencions percebudes representen almenys el 40 % del total dels ingressos anuals, sempre que arriben, com a mínim, a la quantitat de 5.000 euros.

En particular, s’ha de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i pressupostària de l’article 8 d’esta. La publicació es farà per mitjà de la pàgina web de l’entitat o bé de la plataforma TEP - Transparència entitats privades, de GVA Oberta, a la qual es pot accedir en: gvaoberta.gva.es/tep.

Esta informació s’ha de publicar a partir de l’any següent a aquell en què s’hagen superat els llindars establits i s’ha de mantindre publicada durant almenys quatre anys naturals.

2. Sense perjuí de les obligacions previstes en l’apartat anterior, totes les entitats o persones beneficiàries de subvencions han de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals, i en qualsevol altre mitjà de publicitat que es faça de l’activitat subvencionada.

3. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè complisca les obligacions previstes en la llei de transparència que esta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que ha realitzat el requeriment podrà acordar, amb prèvia advertència i audiència a l’interessat, la imposició de multes coercitives en els termes que preveu l’article 5 de la Llei 1/2022.

4. Els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

Esta resolució és definitiva en via administrativa i contra esta es podrà interposar potestativament recurs de reposició davant del conseller d’Agricultura, Ramaderia i Pesca, en el termini d’un mes a comptar de l’endemà que es publique, o bé directament, en el termini de dos mesos des de l’endemà de la seua publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i en els articles 10, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa.

  

València, 5 de juliol de 2024

José Luis Aguirre Larrauri

Conseller d'Agricultura, Ramaderia i Pesca